# ট্রপিকোস
সংক্ষিপ্ত ইউআরএল

ট্রপিকোস|  |
| উৎপাদনকারী | মিসৌরি উদ্ভিদ উদ্যান (মার্কিন যুক্তরাষ্ট্র) |
| ভাষা | ইংরেজি, ফরাসি, স্প্যানিশ |
| প্রবেশাধিকার |
| মূল্য | উন্মুক্ত প্রবেশাধিকারমূলক |
| পরিধি |
| শাখা | উদ্ভিদ শ্রেণিবিন্যাসবিদ্যা |
| অস্থায়ী কভারেজ | ১৭০৩–বর্তমান |
| ভূ-স্থানীয় কভারেজ | নিওট্রপিক্যাল জীবভৌগোলিক অঞ্চল |
| রেকর্ড সংখ্যা | ৪২ লক্ষ |
| লিঙ্ক |
| ওয়েবসাইট | www.tropicos.org |

**ট্রপিকোস** হলো একটি অনলাইন উদ্ভিদবৈজ্ঞানিক ডাটাবেজ, যা প্রধানত নিওট্রপিক্যাল জীবভৌগোলিক অঞ্চলের উদ্ভিদসমূহের শ্রেণিবিন্যাসগত, গ্রন্থসূচক ও নমুনার উপাত্ত প্রদান করে। প্রধানত মধ্য ও দক্ষিণ আমেরিকার অঞ্চলসমূহ নিয়ে নিওট্রপিক্যাল বা নবক্রান্তীয় জীবভৌগোলিক অঞ্চল গঠিত। মিসৌরি উদ্ভিদ উদ্যান ১৯৮২ সালে প্রতিষ্ঠিত এই ডাটাবেজ রক্ষণাবেক্ষণ করে। ডাটাবেজটি সারাবিশ্বের উদ্ভিদবিজ্ঞানী, গবেষক ও উদ্ভিদপ্রেমীদের জন্য একটি গুরুত্বপূর্ণ তথ্যভাণ্ডারে পরিণত হয়েছে। এতে প্রায় ১৪ লাখ উদ্ভিদ প্রজাতির ৪২ লাখ হার্বেরিয়াম নমুনার বিস্তারিত ও ৪৯,০০০ বৈজ্ঞানিক প্রকাশনার তথ্য সংরক্ষিত আছে।

এই প্লাটফর্মে ইংরেজি, ফরাসি ও স্প্যানিশ ভাষায় কোয়েরি সম্পাদন সম্ভব, যার ফলে বিস্তৃত আন্তর্জাতিক ব্যবহারের সুবিধা পাওয়া যায়। ডাটাবেজে সংরক্ষিত সবচেয়ে পুরনো নমুনা ১৭০৩ সালের, যা এর ঐতিহাসিক বিস্তৃত ব্যবহারের গুরুত্বকে তুলে ধরে।

## প্রতিষ্ঠা ও উন্নয়ন

১৯৮০-এর দশকের শুরুর দিকে মিসৌরি উদ্ভিদ উদ্যানের উদ্ভিদবিজ্ঞানী ড. রবার্ট ম্যাগিল ট্রপিকোস প্রতিষ্ঠা করে। তিনি অসবর্ন ০১ মাইক্রোকম্পিউটারে এই প্রকল্প শুরু করেছিলেন, যা সেই সময়কার প্রযুক্তিগত সীমাবদ্ধতাকে প্রতিফলিত করে।

ট্রপিকোস ধীরে ধীরে এর উপাত্ত ও কার্যকারিতা বৃদ্ধি করে। ড. ম্যাগিলও এর রক্ষণাবেক্ষণ কাজের সাথে সম্পৃক্ত ছিলেন। ২০০২ সালে মিসৌরি উদ্ভিদ উদ্যানের সিআইও চাক মিলারের নেতৃত্বে ডাটাবেজের নকশার গুরুত্বপূর্ণ অগ্রগতি ঘটে। ডাটাবেজের নতুন সংস্করণটি সি#/.নেট প্রযুক্তির সাহায্যে নকশা করা হয়। ফলে ওয়েব ইন্টারফেস ও উপাত্ত ব্যবস্থাপনার সক্ষমতায় ব্যাপক উন্নতি ঘটে। তখন থেকেই ট্রপিকোস নিয়মিতভাবে হালনাগাদ করা হচ্ছে এবং বিশেষভাবে ক্রান্তীয় অঞ্চলের উদ্ভিদবৈজ্ঞানিক গবেষণায় বিজ্ঞানীদের বিশেষভাবে সহযোগিতা ও সমর্থন যোগাচ্ছে।

## বিষয়বস্তু ও ফিচার

ট্রপিকোস বিস্তৃত ক্ষেত্রের সমন্বিত একটি ডাটাবেজ। এতে উদ্ভিদবৈজ্ঞানিক শ্রেণিবিন্যাস, নামকরণ ও নমুনার উপাত্ত এবং গ্রন্থপঞ্জির উল্লেখ ইত্যাদির তথ্য পাওয়া যায়। ডাটাবেজে উদ্ভিদের সংরক্ষিত নমুনার উচ্চ রেজ্যুলিউশনের ছবি রয়েছে, যা উদ্ভিদ শনাক্তকরণ ও গবেষণায় সহযোগী। উন্নতমানের অনুসন্ধান সুবিধার মাধ্যমে উদ্ভিদের বৈজ্ঞানিক নাম, লেখক, প্রকাশনা, ভৌগোলিক অবস্থান ও অন্যান্য পরামিতির সাহায্যে অনুসন্ধান করা যায়। ডাটাবেজে শ্রেণিবিন্যাসবিদ্যা, সংরক্ষণ জীববিজ্ঞান, বাস্তুবিজ্ঞান ও জীবভৌগোলিক গবেষণার সুবিধার্থে উপাত্ত বিশ্লেষণ ও দৃশ্যায়ন সুবিধাও রয়েছে।

## ব্যবহার ও প্রভাব

ট্রপিকোসকে নবক্রান্তীয় ও অন্যান্য অঞ্চলের উদ্ভিদবিজ্ঞানীদের জন্য একটি গুরুত্বপূর্ণ সরঞ্জাম হিসেবে বিবেচনা করা হয়। এর বিস্তৃত ক্ষেত্র এবং বহুভাষিক ইন্টারফেস সুবিধার জন্য একে আন্তর্জাতিক গবেষণা ও শিক্ষায় প্রভাবশালী বিবেচনা করা হয়। উদ্ভিদ সংরক্ষণ, শ্রেণিবিন্যাসকরণ ও জীববৈচিত্র্য গবেষণা এবং শিক্ষার ক্ষেত্রে বর্তমান প্রচেষ্টায় ট্রপিকোস অত্যন্ত কার্যকর। বিশেষভাবে, নবক্রান্তীয় অঞ্চল উদ্ভিদবৈচিত্র‍্যে পূর্ণ হলেও, অধিকাংশ ক্ষেত্রে তা প্রয়োজনের তুলনায় কম নথিবদ্ধ। উন্মুক্ত প্রবেশাধিকারমূলক তথ্যভাণ্ডার হিসেবে ট্রপিকোস উন্মুক্ত প্রবেশাধিকারের প্রচার করে এবং বিশ্বব্যাপী উদ্ভিদবৈজ্ঞানিক জ্ঞানের বন্টনের মাধ্যমে বৈজ্ঞানিক সম্প্রদায়ের পারস্পরিক সহযোগিতা নিশ্চিত করে।

## তথ্যসূত্র

## বহিঃসংযোগ

* দাপ্তরিক ওয়েবসাইট